Өзін-өзі тану

Мектеп: Аққурай БЖББМ

Тақырып: «Су - өмір көзі»    «Туған жер ғажаптары»
Құндылық: қашанда көмекке дайын болу, киянат жасамау, сүйіспеншілік, 
Қасиеттер: судың адам өміріндегі маңыздылығы

Мұғалiм –Кереева Токжан Табылдиевна 
Сынып 3-4 сынып     Оқушылар саны 3/2 
	Сабақ мақсаты: 
  «Су» «Отан», «туған жер»   ұғымының  құндылық ретіндегі  мәнін ашу. 
Міндеттері:
-туған жердің, елдің, судың адам өміріндегі маңыздылығын түсіндіру;

-туған жерге,суға қамқорлық жасау іскерліктерін дамыту;

-туған жерін сүюге,суды қадірлеуге, үнемдеуге  тәрбиелеу;
	Ресурстар:(құралдар, мәлiметтер)
Оқулық,жұмыс дәптері,

	Сабақ барысы:
1. Ұйымдастыру кезеңi. Тыныштық сәтi. «нұрға бөлену»

2. Үй тапсырмасын тексеру.

Дәптердегі нақыл сөздерді оқу,
	Сабақ барысын талқылау:
Талдау,

түсіндіру.

	3. Дәйексөз. «Су жоқ жерде өмір жоқ, ол  ақиқат» 

 М.Хакімжанова

- Табиғаттың  көркін ажарландырып, жер бетін саялы баққа айналдыратын,адамға қорек, нәр беретін байлық көзінің бірі - су. Су - біздің өміріміздің көзіміз.  
	Дәйексөз.
  «Туған жер алтын бесік, асыл анам.»
                                                      Ғ.Қайырбеков

-Дәйексөздің мағынасын қалай түсінесіңдер


	Түсіндіру,

талдау.

	4. МБ.  Әңгiмелеу (сұхбат).
- Су адамға не үшін қажет деп ойлайсыңдар

- Су болмаса тіршілік, өмір болуы мүмкін бе?
Аңыз әңгіме: Таза бұлақ    

                            Ы. Алтынсарин                      
Үш жолаушы бір бұлақтың басында  бір - біріне кез болыпты.Бұлақ бір тастақ жерден шыққан,айналасы қалың біткен ағаш жапырақтары бұлақтың  үстіне төгіліп, суы мұздай, салқын, шыныдай жылтылдап тұрған сонша әдемі, таза бұлақ екен....

- Үш жігіттің айтқандарынан судың қандай қасиеттерің білдіңдер?

- Адамдар судан қандай жақсы қасиеттерді, әрекеттерді үйрене алады деп ойлайсыңдар?
	ӨБ. Әңгiмелеу (мұғалімнің сыйы)
Күлімде, күн, күлімде
  Жер беті ертеден қара кешке дейін тынбаған дүбірден, жүріс-тұріс қозғалысынан қалжыраған сықылды. Күн бата манаурай мүлгіді де, ұйқысы меңдеткенлей қалғи бастаған. Маңайда ешбір қыбыр жоқ. Көңілді алаңдатар сыбдыр-сыбыс естілмейді. Назар аударар қараң-құраң да байқалмайды. Мелшиген мылқау қараңғылық барған сайын қоюланып, айналадаға ашықты қара шымылдық көлегейлеген. Аң да, құс та тыныштық құшағына бөленген. Бесіктей тербететін самал да еспейді. Қорадағы қой бырт-бырт күйсеп бейғам жатыр. Түннің торғындай қара мақпал пердесі төңіректі тұмшалаған. Аспан да тұңғиық түбіндей тымырайып, шұңқырға іркілген судай түнған. Дөңкиген жон-жотаның етегі далия жаймаланып, үлкейіп кеткен. 

   Әлден уақытта осы қым-қуыт, асай-топыр, аумалы-төкпелі құбылысты сыпырып, түннің түңдігін түргісі келгендей, салқын лебімен баяу желпіп самал есті. Қалқиған үлкен таудың етегіне қарай салаланған жон-жота ұйқысы бөлінген алыптай ыңырана қыбырлады. Аспанның күншығыс төрі ақтаңдақтанды. Сай ішінен құстың үні, аңның жүрісі білінді. Алыс көкжиектің жер шегімен қабысқан түкпірі бозарды. Таң сәулесі сүзіле сарғайып, биікке қанат жайды. Жамырай шашыраған мамыражай жарық та бірте-бірте құлашын жазып, жер үстіне тұтас жайылды. Осынау тұрақсыз ауыспалы құбылыстардың өзі мүлгіген әлемге қуаныш нұрын себелеп тұрғандай мерейлі...

   -Таң атты, таң атты!... – деп, төменгі жазықтан, жалпақ алқапқа егілген астық арасынан бөдене шақырды. Дауысы балғамен соққан тақтайдай тақылдайды. Қойнаудағы ойпатта көлкіген көлдің шарасы қаңылтырдай жалтырайды. Бөденеге қопа маңында жүрген тырна үн өосты.

   -Тұ-рың-дар, тұ-рың-дар!...

   -Шыр-қаң-дар, шыр-қаң-дар!... – деп, сол заматта бұл дыбыраны көкке шырқап шыққан бозторғайлар іліп әкетті.

   Демнің арасында жер үсті әр қилы үнмен дүңкіп сала берді. Әнші құстардың әуені біріне бірі ұласты. Маңай түгел ұйқыдан оянды.

   Тұс-тұстан аңдыздап мал өрді. Күжірейген мүк ағаштар ұйқысын ашқысы келгендей, жап-жасыл жапырақтарын судырата сілкілейді. 

   Таулардың төбесін күннің шұғыласы аймалады. Аздан кейін жалпақ даланың төсіне маржан сәуле себілді. Шөптің бетіндегі шық күмістей жылтылдайды.

   -Күлімде, Күн, күлімде!... – деп, табиғат бөбегінің бәрі ізгі тілектерін ақтарды.

Сұрақтар:

Әңгіме не туралы?
	Сұрақ-жауап

Мазмұнын талдау,түсіну.

Сұрақ-жауап.

	5. Шығармашылық жұмыс, топтық жұмыс.
Судың  мәні.

 Инабат: Судың қасиеті
               Оқушыларға туған елінің өздері мақтан ететін ғажап 

                                                                                                                                жерлерінің сурет салу тапсырылады

 Шыңғыс: Судың  адамға пайдасы 
	Өз ойларын  жинақтап жазу.



	6. Топпен ән айту.

«Жаңбыр жауды» С.Оспанов
	Хормен айту.

	7. Үй тапсырмасы.

Су - табиғаттың айнасы
                                                    Қ.Мырза Әлидің «Адамның артықшылығы» өлеңін оқу
	Су туралы мақал - мәтелдер жазу.

	8. Соңғы тыныштық сәтi.
   Баяу әуен қойылады.  Оқушылар денесін, басын тік ұстап, көзін жұмып отырады.

Мұғалім жәй дауыспен: - Әрқайсымыз оң қолымызбен жүрегімізді ұстап көрейік. Өз жүрегіміздің жылылығын сезініп, жүрек жылуымызды адамдарға, айналамызға жеткізу үшін іштей оларға жақсы тілектер тілейік.  Жақсы ой ойлайық, жақсы сөз сөйлейік, жақсы іс жасайық! Бүгінгі сабақтан алған әсерлеріңізді    жүректеріңізге түйіп алыңыздар.  Рахмет! Көздеріңді ашуға болады.
	Муз.әуенмен аяқтау.


